Source: http://docplayer.fi/1122470-Lapsi-ja-nuorisovakivallan-ehkaisy-tyoryhmaraportti.html
Timestamp: 2018-04-24 23:11:27+00:00
Document Index: 2494655

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Lapsi- ja nuorisoväkivallan ehkäisy. Työryhmäraportti - PDF
Lapsi- ja nuorisoväkivallan ehkäisy. Työryhmäraportti
Download "Lapsi- ja nuorisoväkivallan ehkäisy. Työryhmäraportti"
1 Lapsi- ja nuorisoväkivallan ehkäisy Työryhmäraportti
2 2 LAPSI- JA NUORISOVÄKIVALLAN EHKÄISY Rikoksentorjuntaneuvostolle Rikoksentorjuntaneuvosto on saanut hallituksen iltakoulussa tehtäväkseen kansallisen väkivallan vähentämisohjelman laatimisen. Väkivallan vähentämisohjelman valmistelua varten on perustettu seitsemän väkivallan eri osa-alueisiin keskittyvää työryhmää. Tämä lapsiin ja nuoriin kohdistuvan väkivallan vähentämistyöryhmä kokoontui ensimmäisen kerran Työryhmän tehtäväksi määriteltiin selvittää lasten ja nuorten tekemän ja näihin kohdistuvan väkivallan yleisyys, kehityspiirteet ja tehokkaat toimet sen ehkäisemiseksi. Erityisesti tehtäväksi annossa kiinnitettiin huomiota koulujen osuuteen väkivallan ehkäisyssä. Työryhmän tehtävänä oli selvittää kouluissa tapahtuvan väkivallan ja koulukiusaamisen yleisyys sekä keinot vähentää väkivaltaa. Lisäksi tehtävänä oli suunnitella, miten väkivallattomuuskasvatus (käsittäen myös sukupuolivalistuksen ja valistuksen alkoholin vaikutuksesta väkivaltakäyttäytymiseen sekä viihdeväkivallan mediakritiikin) voidaan kehittää kouluissa ja nuorten kulttuuri- ja harrastustoiminnassa. Lapsiin ja nuoriin kohdistuvan väkivallan vähentämistyöryhmän kokoonpano oli seuraava: Puheenjohtaja: Neuvotteleva virkamies Aarne Kinnunen, Oikeusministeriö Ylikonstaapeli Timo Heikkonen, Helsingin kihlakunnan poliisilaitos Tutkimusjohtaja Janne Kivivuori, Oikeuspoliittinen tutkimuslaitos Hankekoordinaattori Seppo Mäenpää, Vaasan kaupungin kasvatus- ja opetusvirasto Ylitarkastaja Heidi Peltonen, Opetushallitus Apulaisosastopäällikkö Markku Poutala, Opetusalan Ammattijärjestö Professori Lea Pulkkinen, Jyväskylän yliopisto, psykologian laitos Professori Christina Salmivalli, Turun yliopisto Tutkija Heikki Sariola, Lastensuojelun Keskusliitto Tulosaluejohtaja Sirpa Taskinen, Stakes Hallitusneuvos Ulla Taskinen, Opetusministeriö Koulukuraattori Oili Väisälä, Vantaan kaupunki, Länsimäen koulu Suunnittelusihteeri Christian Wentzel, Suomen Nuorisoyhteistyö Allianssi ry. Työryhmän sihteereinä toimivat suunnittelija Regina Järg oikeusministeriöstä ja tutkija Marja-Liisa Laapio Poliisiammattikorkeakoulusta. Työryhmä kokoontui 11 kertaa. Asiantuntijana kuultiin kehittämispäällikkö Mikko Orasta Ensi- ja turvakotien liitosta. Työryhmä vieraili Vantaan Länsimäen koulussa, jossa pidettiin keskustelutilaisuudet sekä koulun oppilaiden että opettajien, oppilashuoltotyöryhmän ja vanhempien edustajien kanssa. 2
3 3 SISÄLLYS 1 JOHDANTO Työryhmän työn lähtökohdat ja työskentelyprosessi Teoreettisia näkökulmia väkivaltaan Väkivallan muotoja 9 2 LASTEN JA NUORTEN VÄKIVALTAINEN KÄYTTÄYTYMINEN Perimä ja ympäristö Myönteistä kehitystä edistäviä tekijöitä Aggressiivisuuden kehityspiirteitä 14 3 LAPSET JA NUORET VÄKIVALLAN UHREINA JA TEKIJÖINÄ Nuorten tekemän ja heihin kohdistuvan väkivallan määrällinen kehitys Koulukiusaaminen Päihdeongelmat ja väkivalta Mediaväkivalta ja mediakasvatus 23 4 LAPSIIN JA NUORIIN KOHDISTUVAN VÄKIVALLAN EHKÄISEMINEN Kehityksen suuntaaminen väkivallattomaksi Rikoksiin syyllistyneen nuoren seuraamusjärjestelmä Nuorisorangaistus Nuorten nopeutettu rikosprosessi Nuorisoaresti Sovittelu väkivallan interventiona 31 5 VÄKIVALLAN JA KIUSAAMISEN EHKÄISEMINEN KOULUSSA Turvallisuutta ja oppilaiden hyvinvointia koulussa edistävä lainsäädäntö, sen valmistelu ja muutostarpeet Opetussuunnitelman perusteet Turvallisuutta edistäviä ja väkivaltaa vähentäviä hankkeita Poliisin ja koulun turvallisuutta edistävä yhteistyö Helsingin peruskouluissa lukuvuonna Koululaisten aamu- ja iltapäivätoiminta MUKAVA -hanke myönteisen kehityksen tukemiseksi 42 6 JOHTOPÄÄTÖKSET 44 7 TOIMENPIDESUOSITUKSIA Vanhemmuuden ja kasvattamisen tukeminen Lasten ja nuorten lähiympäristö Päivähoito Koulu Nuorison vapaa-aika Sosiaali- ja terveydenhuolto Rikosseuraamusjärjestelmä Yhteiskunnallinen ilmapiiri Tutkimuspolitiikka 58 3
4 4 LÄHTEET 59 LIITTEET 63 Liite 1 63 Liite 2 67 Liite
5 5 1. Johdanto 1.1 Työryhmän työn lähtökohdat ja työskentelyprosessi 1.2 Teoreettisia näkökulmia väkivaltaan 1.3 Väkivallan muotoja 1.1 Työryhmän työn lähtökohdat ja työskentelyprosessi Väkivalta on yhteiskuntamme ongelma sekä lapsiin ja nuoriin kohdistuvana että nuorten itsensä tekemänä. Väkivallan vähentäminen ja sen ennalta ehkäiseminen ovat muodostuneet rikostorjunnallisesti vaativiksi tehtäviksi. Pääministeri Matti Vanhasen hallitusohjelmassa todetaan, että turvallisuus on perusoikeus hyvinvoinnin perusta. Hallitusohjelmassa edellytetään, että kansalaisten turvallisuuden lisäämiseksi sekä erityisesti huumausaine-, väkivalta- ja uusintarikollisuuden vähentämiseksi laaditaan kattava, sektorirajat ylittävä sisäistä turvallisuutta käsittelevä ohjelma. Lisäksi hallitus edellyttää, että väkivallan vähentämiseksi laaditaan väkivallan kaikki keskeiset osa-alueet kattava kansallinen väkivallan vähentämisohjelma. Valtioneuvoston periaatepäätöksessä sisäisen turvallisuuden ohjelmaksi (Arjen turvaa 2004) ehdotetaan keinoja turvallisuuden parantamiseksi ja todetaan muiden asioiden ohella, että laaditaan väkivallan vähentämiseen tähtäävä rikoksentorjuntaohjelma vuoden 2004 loppuun mennessä. Kansallista ohjelmaa väkivallan vähentämiseksi on valmisteltu rikoksentorjuntaneuvostossa (RTN) ja se on tarkoitettu kansallisen rikoksentorjuntaohjelman (Turvallisuustalkoot 1999) rinnalle. Käsillä oleva lapsiin ja nuoriin kohdistuvan ja heidän tekemän väkivallan ehkäisyä käsittelevän työryhmä raportti on osa kansallista väkivallan vähentämisohjelmaa. Raportissaan työryhmä on pyrkinyt keräämään ja analysoimaan lasten ja nuorten väkivaltaongelmiin liittyvää tutkimustietoa ja tiivistämään olennaisia toimenpidesuosituksia kansallisen väkivallan vähentämisohjelman käyttöön. Lähtökohtina on ollut mm. RTN:n vuonna 1998 laatima raportti "Koulun mahdollisuudet rikollisuuden ehkäisyssä" sekä Maailman terveysjärjestön WHO:n vuonna 2002 julkaisema väkivaltaraportti. Euroopan neuvosto toteutti vuosina laajan poikkihallinnollisen väkivallan ehkäisyyn tähtäävän projektin Responses to violence in a democratic society (www.coe.int/violence). Hankkeen pyrkimyksenä oli lisätä tietoisuutta arkipäivän väkivallasta ja sen ennaltaehkäisystä Euroopassa ja antaa päätöksentekijöille ja alan toimijoille käytännöllisiä välineitä ja esimerkkejä hyvistä toimintatavoista yhtenäisen ennalta ehkäisevän toiminnan toteuttamiseksi. Euroopan neuvoston väkivaltaprojektissa päädyttiin suosittamaan jäsenmaita laatimaan kansallinen väkivallan ehkäisyohjelma, johon kirjattaisiin tärkeimmät elementit toimenpiteiksi väkivallan ehkäisemiseksi ja toimien koordinoimiseksi eri tasoilla. Kokonaisvaltaisen kansallisen ohjelman tulisi sisältää seuraavat 12 periaatetta. Lisäksi Oslossa pidetty Euroopan neuvoston ministerikokous kehotti jäsenvaltioita edistämään sellaisen kansallisen tai alueellisen politiikan kehittämistä ja toteuttamista, jolla voidaan ennalta ehkäistä ja vähentää arkipäivän väkivaltaa ja joka perustuu seuraaviin 12 toimintaperiaatteeseen. a) Integroitu lähestymistapa: Arkipäivän väkivalta edellyttää, että siihen puututaan kokonaisvaltaisesti ja koordinoidusti yhtenäistämällä kansallista ennalta ehkäisevää politiikkaa ja sen toimeenpanoa temaattisesti, horisontaalisesti, vertikaalisesti ja strategisesti kaikilla tasoilla. 5
6 6 b) Järjestelmällinen tukeutuminen kumppanuuksiin: Integroidun toimintatavan arkipäivän väkivaltaan puutumiseksi tulisi perustua kaikkien väkivallan ennaltaehkäisyyn ja vähentämiseen osallistuvien ihmisten ja toimielinten välisiin kumppanuuksiin voimavarojen yhdistämiseksi ja vastuun jakamiseksi. c) Demokraattinen vastuuvelvollisuus ja kansalaisyhteiskunnan osallistuminen: Väkivallan ehkäisyyn suunniteltujen toimien tulisi nauttia väestön laajaa kannatusta ja toimien tulisi olla vastuuvelvollisia demokraattisesti valituille edustajille paikallisella, alueellisilla ja kansallisilla tasoilla. Kansalaisyhteiskunnan tulisi osallistua aktiivisesti väkivallan vastaisiin toimiin. d) Ennalta ehkäisevä lähestymistapa: Väkivaltaa tulisi ensisijaisesti ehkäistä ennen kuin sitä ehtii tapahtua. Jos väkivaltaa esiintyy, sen seuraukset tulisi minimoida. Huomiota tulisi kiinnittää erityisesti kasvatuksellisiin toimenpiteisiin. e) Uhrikeskeinen lähestymistapa: Väkivallan uhrien riittävä tukeminen, hoito ja suojelu tulisi ottaa olennaisesti huomioon suunniteltaessa, toteutettaessa ja arvioitaessa toimia, joiden avulla väkivaltaan puututaan. f) Tekijäkeskeinen ennaltaehkäisy: Kokonaisvaltaisessa väkivaltaa ehkäisevässä suunnittelussa tulisi vakavasti huomioida väkivallantekijöiden kuntouttaminen, yhteiskuntaan uudelleen sopeuttaminen sekä uusintarikollisuuden ehkäisy. g) Sovittelun käytön kehittäminen: Sovittelun käyttöä yhteisymmärrykseen perustuvana ja oikeudenloukkauksia korjaavana keinona ehkäistä ja ratkaista konflikteja tulisi edistää. Samalla sovittelun soveltamisalaa, menetelmiä ja eettisiä periaatteita tulisi selventää. h) Etusija paikallisille ehkäiseville ohjelmille: Paikallisia kumppanuuksia tulisi riittävästi korostaa ja niille tulisi antaa riittävät voimavarat väkivallan ennalta ehkäisemiseksi. i) Suunnittelu ja jatkuva arviointi: Toimet, joiden avulla väkivaltaan puututaan, tulisi suunnitella huolellisesti tilannekohtaisten analyysien perusteella ja ne tulisi dokumentoida asianmukaisesti. Toimia tulisi jatkuvasti arvioida vertailukelpoisten ja tutkimustietoon perustuvien kriteereiden avulla. j) Pysyvyys: Ennalta ehkäisevät ohjelmat tulisi suunnitella ja niille tulisi antaa voimavaroja riittävän pitkäksi aikaa sen varmistamiseksi, että tavoiteltu vaikutus saadaan aikaan ja sitä voidaan ylläpitää. k) Kaikkien kumppaneiden koulutus: Väkivallan ennaltaehkäisyä koskevissa kumppanuuksissa työskentelevien ihmisten tulisi saada sellaista koulutusta tai ohjausta, mikä vastaa heidän tehtävissään tarvittavia taitoja. l) Monialainen tutkimustoiminta: Väkivaltaa koskevaa monialaista tutkimustoimintaa tulisi tukea, jotta saataisiin aikaan riittävä tietopohja toiminnan kehittämistä ja käytännön toteutusta varten. Lapsiin ja nuoriin kohdistuvan ja heidän tekemän väkivallan problematiikan on vaatinut työryhmältä laajapohjaista työotetta. Ongelmaa on tarkasteltu monesta eri näkökulmasta ja valmistelu on kytketty monipuolisen asiantuntemukseen. Työryhmätyöskentelyssä on perehdytty väkivallan vakavaan ytimeen sekä väkivallan eri muotoihin, kuten koulukiusaamiseen, mikä on edellyttänyt prosessiajattelua. Ennalta ehkäisevyys on vaatinut määrittelemään väkivaltaan liittyvät käsitteet, näkökulmat sekä ongelmat. Väkivallan tarkastelu on toteutettu lapsinäkökulmaa painottaen. Se on edellyttänyt eri viranomaisvalmiuksien kartoittamista, lainsäädän- 6
7 7 nöllisten esteiden (tiedon kulun ja salassapito-ongelmien) tunnistamista, samoin kuin siviilirohkeudellisten ja asenteellisten velvollisuuksien tunnustamista. Väkivaltailmiön yleisyyden selvittämiseksi on tarkasteltu poikkitieteellisiä katsauksia lapsista ja nuorista sekä väkivallan uhreina että tekijöinä. Ominaispiirteiden jäsentämiseksi väkivaltaa on käsitelty ekologisista, biologisista, psykologisista, sosiologisista sekä kriminologisista näkökulmista (ks. taulukko 1). Tarkastelun kohteena ovat erityisesti olleet käytännössä havaitut väkivallan solmukohdat sekä niiden avattavuus, samoin kuin väkivallan syyt ja sidokset lapsen kehitykseen, sukupuoleen, vanhemmuuteen, kouluun, oppilashuoltoon, kasvatukseen sekä pedagogiikkaan. Erityistä huomiota on kiinnitetty koulun yhteiskunnalliseen sekä sosiokulttuuriseen asemaan lasten ja nuorten väkivaltailmiön tunnistamisessa, ehkäisemisessä, siihen puuttumisessa sekä väkivallattomuuteen kasvattamisessa. Raportti rakentuu seitsemästä luvusta. Ensimmäisessä luvussa jäsennetään teoreettisia näkökulmia väkivaltaan sekä väkivallan muotoja. Toisessa luvussa lasten ja nuorten väkivaltaista käyttäytymistä ja siihen vaikuttamista käsitellään psykologisena kysymyksenä perimän ja ympäristön, myönteistä kehitystä edistävien tekijöiden sekä aggressiivisuuden kehityspiirteiden kautta. Kolmannessa luvussa tarkastellaan lapsia ja nuoria väkivallan uhreina sekä tekijöinä väkivaltailmiön yleisyyden, koulukiusaamisen, päihdeongelmien, mediaväkivallan perspektiiveistä. Lopuksi teemaan liitetään kansainvälinen vertailu. Keskeisenä kysymyksenä neljännessä luvussa on lapsiin ja nuoriin kohdistuvan väkivallan ehkäiseminen. Yleisenä kysymyksenä pohditaan lapsen kehityksen suuntaamista väkivallattomaksi. Toisena ulottuvuutena käsitellään väkivaltaan syyllistyneiden nuorten seuraamusjärjestelmiä ja problematisoidaan nuorisorangaistuksen, nuorten nopeutetun rikosprosessin, nuorisoarestin sekä sovittelun merkitystä väkivallan interventiona. Viidennessä luvussa tarkastellaan väkivallan ja kiusaamisen ehkäisemistä koulussa. Siinä paneudutaan turvallisuutta ja hyvinvointia edistävään lainsäädäntöön, sen valmisteluun sekä muutostarpeisiin, samoin kuin opetussuunnitelman perusteisiin. Turvallisuutta edistävän ja väkivaltaa vähentävän toiminnan konkretisoimiseksi esitellään joitakin eri paikkakunnilla toteutettuja hankkeita. Luvussa kuusi lapsiin ja nuoriin kohdistuvan väkivalta kytketään raportin muissa luvuissa esille tulleisiin teoreettisiin näkökulmiin. Luku seitsemän koostuu keskeisistä väkivaltaa ennalta ehkäisevistä toimenpidesuosituksista. Ne käsittelevät vanhemmuuden ja kasvattamisen tukemiseen, lasten ja nuorten lähiympäristöön, päivähoitoon, kouluun, vapaa-aikaan, fyysiseen ympäristöön, sosiaali- ja terveydenhuoltoon, rikosseuraamusjärjestelmään, yhteiskunnalliseen ilmapiiriin ja tutkimuspolitiikkaan liittyviä näkökohtia. 1.2 Teoreettisia näkökulmia väkivaltaan Lapsiin ja nuoriin kohdistuvalla väkivallalla on monet kasvot. Ne muodostuvat sen mukaan, tarkastellaanko väkivaltaa esimerkiksi arkipäivän tilanteissa, vai muodostuvatko käsitykset väkivallasta esimerkiksi mediavälitteisten mielikuvien mukaan. Väkivalta näyttäytyy erilaisena sekä siihen suhtaudutaan eri näkökulmista eri tavalla. Sitä voidaan tarkastella psykologisesti ihmisen kehitykseen liittyvänä ongelmana tai kriminaalipoliittisesti yhteiskuntaa vastaan tehtynä rikoksena. Väkivalta voi olla myös kasvatuksellinen kysymys tai nyky-yhteiskunnan luoma ilmiö. Seuraavaan taulukkoon on koottu keskeisiä väkivaltaan liittyviä teoreettisia näkökulmia. 7
8 8 Taulukko 1. Teoreettisia näkökulmia väkivaltaan Näkökulma väkivaltaan Ekologinen näkökulma Biologinen näkökulma Psykologinen ja sosiaalipsykologinen näkökulma Sosiologinen ja sosiokulttuurinen näkökulma Kriminologinen näkökulma Selittävä näkemys Väkivaltaa tarkastellaan a) yksilöllisten (biologisten ja henkilöhistoriallisten), b) lähisuhteisiin (sosiaalisiin suhteisiin) liittyvien, c) yhteisöllisten (esim. koulussa ja naapurustossa vaikuttavien) sekä d) yhteiskunnallisten (esim. koulutus-, talous- ja sosiaalipoliittisten) tekijöiden kautta ja etsitään väkivallan riskiä kasvattavia piirteitä. Väkivaltainen käyttäytyminen johtuu yksilön biogeneettisestä poikkeavuudesta. Yksilöpsykologisessa näkökulmassa väkivalta määritellään henkilökohtaiseksi ongelmaksi, johon liittyvät mm. persoonallisuushäiriöt, heikko ego ja traumaattinen lapsuus. Sosiaalipsykologisessa näkökulmassa väkivaltaisen käyttäytymisen syitä etsitään yksilön ulkopuolelta: lapsuudesta, kotoa, mediasta. Väkivaltainen käyttäytyminen opitaan esim. perhesosialisaatiossa. Väkivalta voidaan myös ymmärtää reaktioksi ulkoista painetta aiheuttaviin tekijöihin, kuten stressiin. Differentiaalisessa assosiaatioteoriassa väkivaltarikollisuus ymmärretään oppimisprosessiksi, joka toteutuu sitoutumalla väkivaltaisiin käyttäytymismalleihin. Väkivaltaiset toimintatavat opitaan muiden taitojen tavoin kaveripiiristä. Väkivaltaisuuden nähdään johtuvan yhteiskunnan rakenteellisista ominaisuuksista. Kulttuuriset normit ja yhteiskunnallinen ilmapiiri eivät riittävästi vastusta väkivaltaisuutta. Kulttuurikonfliktiteoreettisessa näkökulmassa erilaisiin arvoihin ja normeihin perustuvat uskomukset oikeasta ja väärästä aiheuttavat kulttuurien välisiä konflikteja. Sosiokostruktivistisessa näkökulmassa käsitys väkivallasta rakentuu sosiaalisesti ihmisten välisessä kanssakäymisessä. Suhtautuminen väkivaltaan on aktiivinen oppimisprosessi, jossa uusi tapa toimia tehdään itselle ymmärrettäväksi suhteuttamalla se aikaisempaan toimintatapaan. Kontrolliteorian mukaan ihminen saattaa käyttäytyä väkivaltaisesti, ellei kontrolli sitä estä. Ulkoinen kontrollimekanismi jakautuu epäviralliseen (perhe, ystäväpiiri, naapurusto) sosiaaliseen kontrolliin sekä viralliseen (poliisi, koulu) kontrolliin, joilla nähdään olevan väkivaltarikollisuutta ehkäisevä tavoite. Leimautumisteoreettisessa näkökulmassa yhteisö voi leimata poikkeavasti käyttäytyvän yksilön väkivaltaiseksi ja edesauttaa tällä tavalla väkivaltaisen käyttäytymisen jatkumista. Arkirutiiniteoreettisessa näkökulmassa väkivaltainen toiminta tapahtuu arkirutiinien yhteydessä. Ajatellaan, että sopivan väkivallan kohteen, tilaisuuden puuttuminen sekä tai kontrollin läsnäolo ehkäisee väkivallan toteutumista. Väkivaltaa vähentävä ja ennalta ehkäisevä toimintakulttuuri rakentuu sen mukaisesti, millainen arvo ja arvostus väkivallalle annetaan; mistä näkökulmasta sitä tarkastellaan, miten siihen 8
9 9 suhtaudutaan, ja miten siitä puhutaan. Yhä kompleksisemmaksi muuttuvan väkivallan vähentäminen ja ennalta ehkäiseminen vaatii kokonaisvaltaisen eri teorioita yhdistelevän lähestymistavan, tilanneherkkyyttä sekä paikalliskulttuurin tuntemusta. Lisäksi tarvitaan käsitys väkivallan ominaispiirteistä. 1.3 Väkivallan muotoja Väkivallalla on sekä aktiivinen että passiivinen ulottuvuus. Yksilön ei aina tarvitse toimia aktiivisesti aiheuttaakseen toiselle pahaa. Seuraukset voivat olla vakavia myös silloin, kun jotain jätetään tekemättä. Yksittäisten ihmisten tai ihmisryhmien harjoittaman väkivallan lisäksi voidaan puhua myös rakenteellisesta väkivallasta, jolloin yhteiskunta tai sen osa rajoittaa esim. lapsen kasvumahdollisuuksia. Lapsiin kohdistuvan väkivallan muodot voidaan jäsentää seuraavasti. Taulukko 2. Lapsiin kohdistuvia väkivallan muotoja FYYSINEN VÄKIVALTA PSYYKKINEN VÄKIVALTA KEMIALLINEN VÄKIVALTA SEKSUAALINEN VÄKIVALTA TALOUDELLINEN VÄKIVALTA RAKENTEELLINEN VÄKIVALTA Aktiivinen fyysinen väkivalta tarkoittaa esim. lyömistä, potkimista, tupakalla polttamista, hiuksista repimistä, kuristamista sekä vauvojen ravistelua (shaken baby syndrome). Passiivisena se ilmenee lapsen hoidon laiminlyöntinä. Aktiivinen psyykkinen väkivalta toteutuu, kun lapsi joutuu esim. jatkuvien moitteiden, pelottelun, nöyryytyksen tai pilkan kohteeksi. Passiivisena se ilmenee, kun lapsi jätetään täysin huomiotta. Aktiivista kemiallista väkivaltaa on esim. lapsen vaientaminen tai nukuttaminen antamalle hänelle rauhoittavia lääkkeitä tai alkoholia. Passiivisena se ilmenee, kun lapselle ei anneta hänen tarvitsemiaan lääkkeitä tai hänen tarvitsemansa ruokavalio jätetään noudattamatta. Aktiivista seksuaalista väkivaltaa on lapsen seksuaalielinten pahoinpitely, yhdyntään pakottaminen ja koskemattomuutta loukkaava käyttäytyminen. Passiivista on lapsen vietteleminen seksuaaliseen toimintaan tai pornografian kohtaamiseen. Aktiivista taloudellista väkivaltaa on esim. rahankiristäminen toiselta lapselta, vaatteiden likaaminen ja omaisuuden esim. polkupyörän rikkominen ja kotiin menon estämisenä. Passiivisena se ilmenee, kun lapsen perustarpeista, kuten vaatetuksesta ja ravinnosta, ei huolehdita. Rakenteellinen väkivalta näkyy yhteiskunnassa sellaisina säädöksinä, normeina ja käytäntöinä, joissa ei oteta huomioon lapsen oikeuksia ja kehitysmahdollisuuksia. Satunnaisen vahingon ja pahoinpitelyn erottaminen toisistaan on ongelmallista. Käytännön tilanteissa joudutaan joskus arvioimaan, ovatko vanhemmat väkivaltaiseksi tulkitussa toiminnassaan ajatelleet lapsensa parasta. Kriteerinä voidaan käyttää sitä, onko jokin toimintapa luonteeltaan satunnaista vai toistuvaa. Eniten lapsiin kohdistuvan väkivallan muodoista on Suomessa herättänyt keskustelua lasten seksuaalinen hyväksikäyttö. Ilmiönä se ei kuitenkaan 9
10 10 väkivaltaan verrattuna ole kovin yleistä. Kulttuuriin kiinteästi liittyvän väkivaltailmiön tavoin lapsen seksuaalisen väkivallan määritelmät vaihtelevat eri maissa. Suhtautuminen alastomuuteen vaihtelee myös länsimaissa; lapsen seksuaalisena hyväksikäyttönä saatetaan pitää sitä, että joku katselee lapsen riisuuntumista tai kylpemistä. Tilastollisen tutkimustiedon mukaan noin 17% suomalaisista lapsista on nähnyt tai kuullut väkivaltaa omassa perheessään (Heiskanen, Piispa, 1998). Englantilainen tutkimustieto (Walby & Myhill 2001) osoittaa, että väkivallan todistajaksi joutuneista lapsista 40 % on joutunut myös väkivallan kohteeksi. Suomessa Ensi- ja turvakoteihin tulleista väkivaltaa todistaneista lapsista (n = 2450) 1/3 on ollut itse väkivallan kohteena. Lastentautien erikoislääkäri Sannamari Tupolan (HYKS) näkemyksen mukaan kaikissa lasten tapaturmakäynneistä n. 10 %:ssa pahoinpitelyllä on osuutta (HYKS tietokanta). Alle 3-vuotiaden luunmurtumista 25 % on todettu tuottamuksellisiksi, samoin kuin lasten palovammoista n. 10 % saattaa olla tahallisia. Vuosittain lasta kuolee väkivallan seurauksena. Luku sisältää myös lasten tekemät itsemurhat. HUS/Lasten ja nuorten sairaalassa pahoinpitelyn mahdollisuutta lapsen vammoihin selvitellään viikoittain. Vakavia pahoinpitelyitä todetaan kuukausittain. Pahoinpitelyä tulee epäillä: kun lapsen vammaan haetaan apua viiveellä tai ei lainkaan, vamman syntymekanismi on epämääräinen tai vaihtelee kysyjästä riippuen, huoltajan reaktio on ennalta arvaamaton tai epäjohdonmukainen ja on selkeästi ristiriidassa lapsen vamman vaikeuden tai luonteen suhteen, lapsella on neurologisia oireita, alle 1-vuotiaalla on luunmurtuma, jos herää epäily vauvan ravistelusta eli shaken baby oireyhtymästä 1, jos on havaittavissa tarkkarajainen kuuman esineen aiheuttama palovamma tai jos on havaittavissa mustelma muualla kuin säärissä, reisissä, kyynärvarressa tai otsassa. Lasten ja nuorten väkivaltaista käyttäytymisen piirteitä sekä niihin vaikuttamista tarkastellaan seuraavassa luvussa psykologisena kysymyksenä perimän ja ympäristön, myönteistä kehitystä edistäviä tekijöiden sekä aggressiivisuuden kehityspiirteiden näkökulmista. Lisäksi käsitellään lapseen kohdistuvaa ruumiillista rankaisemista kasvatuskeinona ja sen vaikutuksia lapsen väkivaltaiseen käyttäytymiseen. 1 Lisätietoja osoitteesta 10
11 11 2. Lasten ja nuorten väkivaltainen käyttäytyminen 2.1 Perimä ja ympäristö 2.2 Myönteistä kehitystä edistäviä tekijöitä 2.3 Aggressiivisuuden kehityspiirteitä 2.1 Perimä ja ympäristö Lapsen kehitys on perintötekijöiden ja ympäristön vuorovaikutuksen tulos, kuten kolmen tyyppiset tutkimukset osoittavat. Esimerkiksi rikollisuuden tai skitsofrenian esiintymistä on tarkasteltu erilaisissa perheympäristöissä, joissa adoptoidulla lapsella ei ole yhteistä geneettistä perimää muiden kanssa. Kaksostutkimuksissa on verrattu perimältään samanlaisten identtisten kaksosten ja epäidenttisten kaksosten kehitystä samassa tai eri ympäristössä. Kolmas tutkimustyyppi perustuu molekyyligenetiikkaan, jossa identifioidaan geenejä ja tutkitaan niiden yhteyttä esimerkiksi sairauksien puhkeamiseen. Perinnöllisyys asettaa älykkyyden kehitykselle rajoja. Perinnölliset tekijät vaikuttavat ihmisen psykologisiin piirteisiin, asenteisiin ja harrastuksiin (Schaffer, 2003). Älykkyydeltään ja persoonallisuudeltaan adoptiolapset ovat enemmän biologisten vanhempiensa kuin adoptiovanhempiensa kaltaisia, vaikka he eivät olisi koskaan eläneet biologisten vanhempiensa kanssa. Adoptiokoti voi kuitenkin edistää lapsen älykkyyden kehitystä äidin älykkyyttä selvästi korkeammaksi, mikäli äidin älykkyystaso on matala. Persoonallisuuden piirteiden (esimerkiksi aggressiivisuuden tai masentuneisuuden) vaihtelusta noin puolet selittyy perinnöllisyyden kautta. Identtisten kaksosten suurempi samankaltaisuus esim. ulospäin suuntautuneisuudessa, neuroottisuudessa ja toiminnan kontrollissa säilyy, vaikka identtiset kaksoset olisivat eläneet erossa toisistaan ja epäidenttiset kaksoset olisivat eläneet samassa ympäristössä. Geneettisten vaikutusten on ajateltu olevan suurimmillaan elämän alussa, ja ympäristötekijöiden on oletettu tulevan vauvavaiheen jälkeen asteittain merkitsevämmiksi. Tutkimustulokset ovat kuitenkaan osoittaneet, että geneettiset vaikutukset lisääntyvät iän myötä; ne vaikuttavat mm. älykkyyteen kouluiässä vähemmän kuin aikuisiässä. Oppimis- ja toimintakokemukset ovat yhdenmukaisempia kouluiässä kuin aikuisiässä, jolloin ihmiset hakeutuvat elämään hyvin erilaisissa ympäristöissä. jotkut hakeutuvat älyllisesti stimuloiviin harrastuksiin, käyvät kirjastossa, lukevat ja opiskelevat. Toiset sen sijaan valitsevat passiivisemman elämäntavan. Yleensä geenien vaikutukset riippuvat ympäristötekijöistä, jotka vahvistavat perimän suuntaista kehitystä. Tutkimuksellisesti on kuitenkin todettu, että skitsofreenisten äitien adoptoidut lapset eivät sairastuneet skitsofreniaan tavallista enempää, jos vuorovaikutus perheenjäsenten välillä oli adoptiokodissa hyvää (Tienari ym., 2003.). Toisaalta on osoitettu, että adoptoidut pojat, joiden isä on tuomittu rikoksista, ovat kehittyneet rikollisiksi todennäköisemmin kuin muut adoptoidut pojat riippumatta siitä, onko adoptio isä ollut rikoksista tuomittu vai ei (Mednick ym., 1987). Tulos ei koske nuoruusiän lievää rikollisuutta, vaan rikollista uraa uusintarikoksineen. Liian vähän tiedetään vielä siitä, millaisissa oloissa geneettiset taipumukset tulevat esille, mutta ilmeistä on, että epäsosiaalinen käyttäytyminen kehittyy monien riskitekijöiden kasautumisen tuloksena. Perinnöllisyys vaikuttaa siihen, millaisia kokemuksia lapsi saa ympäristöstään. Kolmenlaista vaikutuksia on erotettu: 1) Passiivinen vaikutus, mikä tarkoittaa sitä, että vanhemmat antavat lapselle sekä perimän että siihen korreloivan ympäristön. Esimerkiksi älykkäämmät vanhemmat antavat lapsilleen enemmän kokemuksia kirjoista, koska he hankkivat ja arvostavat niitä ja lu- 11
12 12 kevat kirjoja lapselle. Perinnöllisyys vaikuttaa mm. vanhempien sosioekonomiseen asemaan, vaikka sitä usein pidetään ikään kuin riippumattomana ympäristötekijänä. 2) Herättävä vaikutus, mikä tarkoittaa sitä, että lapsi herättää muissa tietynlaista suhtautumista itseensä. Koulussa ja muussa ympäristössä saatetaan havaita esim. lapsen musikaalisuus, mikä vahvistaa perinnöllistä taipumusta. Herättävä vaikutus voi olla myös kielteistä suhtautumista, jos lapsessa on piirteitä, jotka synnyttävät torjuntaa. 3) Aktiivinen vaikutus, mikä tarkoittaa sitä, että yksilö valitsee ja luo toimintaympäristönsä. Liikunnallisesti lahjakas lapsi hakeutuu liikunnan pariin, toinen etsiytyy käyttämään kirjastoa, kolmas saa nautintoa ja haastetta musiikin harjoittamisesta. Varsinkin siinä vaiheessa, kun lapset irtautuvat kodin vaikutuspiiristä, yksilöiden väliset erot valikoinnissa näkyvät selvästi. Ihmisten väliset erot ovat sitä pienemmät, mitä vähemmän on valinnan mahdollisuuksia, koska olosuhteet eivät salli geneettisten erojen esille tuloa. Mitä enemmän valinnan vapautta on, sitä selvemmin perinnölliset erot näkyvät. Ympäristötekijöissä erotetaan yhteinen ja yksilöllinen ympäristö. Yhteinen ympäristö tarkoittaa lapsille yhteisiä kokemuksia perheestä, kasvuympäristöstä ja kulttuurista. Yhteisiä tekijöitä sisältyy perheen lisäksi esimerkiksi opettajan käyttäytymiseen koululuokassa, minkä on todettu aiheuttavan eroja ensimmäisen luokan oppilaiden aggressiivisuuden tasoon ja heijastuvan aggressiiviseen käyttäytymiseen monien vuosien ajan (Kellam ym., 1998). Yksilöllinen ympäristö tarkoittaa yksilön omia kokemuksia ystävyyssuhteiden, harrastusten, onnettomuuksien tms. muodossa. Myös vanhemmat voivat suhtautua lapsiinsa eri tavoin. Saman perheen lapset voivat joutua kokemaan hyvinkin erilaisen lapsuuden riippuen esimerkiksi vanhempien avioeron ajoittumisesta. Vanhempi lapsi elää suojatun lapsuuden ydinperheessä, toinen syntyy juuri ennen avioeroa. Tulevaisuudessa perheestä pitäisikin tutkia useampia kuin yksi lapsi, jotta saataisiin enemmän tietoa siitä, miten samankaltaisia tietyn perheen lasten kokemukset kasvuympäristöstään ovat ja mikä merkitys yhteisillä ja yksilöllisillä ympäristövaikutteilla on heidän kehitykseensä. Kaksostutkimus (Rose ym., 2001) osoittaa, että lasten, erityisesti poikien varhainen alkoholin käyttö riippuu lähes yksinomaan ympäristötekijöistä, kuten alkoholin saatavuudesta, suhtautumisesta alkoholin käyttöön asuinalueella sekä lapsen toimintojen valvonnasta. Geneettisillä tekijöillä on vaikutusta siihen, miltä alkoholin vaikutukset tuntuvat. Esim. 14 vuoden iässä esiintyvät alkoholiriippuvuuden oireet ovat yhteydessä perintötekijöihin. Lapsuudesta aikuisuuteen jatkuneen pitkittäistutkimuksen (Pitkänen & Pulkkinen, 2003) mukaan varhainen eli 13-vuotiaana tai nuorempana aloitettu alkoholin käyttö aiheuttaa nelinkertaisen riskin alkoholin ongelmakäytölle 42 vuoden ikään mennessä. Verrattuna siihen, että alkoholin käyttö alkaa vasta 18-vuotiaana tai sen jälkeen. Varhainen alkoholin käyttö vaikuttaa lapsen keskushermostoon ja synnyttää riippuvuutta, vaikka perinnöllistä alttiutta ei olisikaan. Se myös johtaa alkoholin kytkemisen tunneperäiseen käyttäytymiseen, iloon, suruun, jännitykseen jne. sekä heikentää tunteiden säätelyn oppimista ilman alkoholia. Tunteet ja niiden vaihtelu ovat elämän rikkautta, mutta latistuneet tunteet ovat monen nuoren todellisuutta. Niitä kompensoidaan hakemalla äärimmäisiä kokemuksia mm. huumeiden avulla. Vaikka perinnöllisyys on osallisena siihen, millaisia ympäristötekijöitä lapset kohtaavat, kasvuympäristö vaikuttaa kehitykseen. Maailmankuulut lapsen kehityksen ja kasvuolojen tutkijat Collins, Maccoby, Steinberg, Hetherington ja Bornstein (2000) ovat tuoneet esille monia vaikutuksia, jotka välittyvät lapsen kehitykseen vanhempien kautta. He myöntävät perintötekijöiden vaikutuksen, mutta katsovat, että perintötekijät tulevat esille vain tiettyjen ympäristötekijöiden vallitessa. Paitsi kodin ilmapiirin ja perheenjäsenten vuorovaikutuksen kautta, koti vaikuttaa lapsen kehitykseen suodattamalla asuinympäristön vaikutuksia. Lapsilähtöisen kas- 12
13 13 vatuksen edut ovat niin suuret, että heikonkaan naapuruston laatu ei pysty niitä poistamaan. Erityisesti jos lapsella on joku ystävä, jonka vanhempien kasvatustyyli on myös lapsilähtöinen. Lapsen kehitykseen vaikuttaa myös naapuruston tarjoama epävirallinen sosiaalinen kontrolli. Suomessakin on eri tahoilla (mm. Eskelinen 2000) korostettu lähiyhteisön merkitystä lapsen kehitykseen, kuten esim. luokkatovereiden vanhempien verkottumista ja yhteisistä pelisäännöistä sopimista. Länsimaissa perhe ja lapsi on tarpeettomasti yksityistetty siten, että muilla ihmisillä ei ole puuttumista perheen sisäisiksi ymmärrettyihin kasvatuskäytäntöihin. Vanhempien luvalla kirkkokin hyväksyy rippikoululaisten tupakoinnin. Ikään kuin vanhemmilla olisi oikeus vaarantaa lastensa terveys ja poiketa tupakkatuotteiden myynnin alaikäisille kieltävästä laista. Tutkimustieto osoittaa, että monet vanhemmat ovat huolissaan lastensa ystävävalinnoista. Vaikka ystävillä on nuoriin suuri vaikutus, ystävävaikutukset eivät kuitenkaan ole kodista riippumattomia. Ne ulottuvat vain jokapäiväiseen käyttäytymiseen. Sen sijaan vanhempien vaikutukset ovat pitkäkestoisia ja yltävät arvoperustoihin. Lapsen herkkyys ystävien vaikutuksille riippuu vanhempien ja lapsen välisen suhteen laadusta, minkä rakentamisprosessi alkaa varhaislapsuudessa. Vanhempien kiinnostus lapsen asioita kohtaan ja tietämys hänen toimistaan ja ystävistään rakentuu vuosien mittaan. Esimerkiksi lapsen jättäminen yksin pitkiksi iltapäiviksi, illoiksi tai viikonlopuiksi voi aiheuttaa itsenäistymistä vaiheessa, jolloin lapsi ei ole vielä tunne-elämänsä ja moraalisen kehityksensä kannalta kypsä ottamaan vastuuta käyttäytymisestään. Lisäksi tiedetään, että lapset, jotka eivät asu molempien vanhempien kanssa, ajautuvat rikolliseen toimintaan useammin kuin ydinperheissä kasvaneet. lapset ja nuoret eivät pelkästään tee rikoksia, vaan joutuvat niiden uhreiksi. Lähes neljännes pojista ja kolmannes tytöistä kertoo kokeneensa vähintään toisen vanhemman tekemän väkivaltaisen teon vuoden aikana. (Savolainen 2004) 2.2 Myönteistä kehitystä edistäviä tekijöitä Samojen henkilöiden kehitystä seuraava pitkittäistutkimus (Pulkkinen ym., 2002) on ollut tarpeen yksilöllisten kehityspolkujen hahmottamiseksi ja ymmärtämiseksi. Kouluiässä tapahtuvalla kehityksellä on ratkaisevaa ennustearvoa aikuisiässä ilmenevän sosiaalisen toimintakyvyn kannalta. Kehityksellisen taustan yhteys sosiaaliseen toimintakykyyn on niin vahva, että lähes jokainen, jolla on ollut keskimääräistä paremmat lähtökohdat varhaisnuoruudessa, on ollut keskimääräistä parempi toimintakyky 36 vuoden iässä. Sama pätee toisinkin päin: keskimääräistä heikommat kehitykselliset lähtökohdat ennakoivat keskimääräistä heikompaa sosiaalista toimintakykyä. Sosiaalinen toimintakyky (työura, alkoholinkäyttö ja yhteiskuntaan sopeutuminen) on vastavuoroisessa yhteydessä psyykkiseen hyvinvointiin; toisen parantuessa toinenkin pyrkii paranemaan ja päinvastoin. Vakaata työuraa, hyvää yhteiskuntaan jäsentymistä ja hallittua alkoholin käyttöä aikuisiässä ennakoi se, että jo 8 vuoden ikään mennessä lapselle on kehittynyt hyvät sosiaaliset taidot tulla toimeen muiden kanssa. Sellaisiksi ovat osoittautuneet tunteiden hallinta, muiden kunnioittaminen, kyky sovitella ristiriitatilanteissa ja vetäytyminen tilanteista, joissa ristiriidat voivat kehittyä. Viimeksi mainittu on ollut merkitsevä vain miesten kehityksessä. Hyvään kehitystaustaan on kuulunut myös kiinnostuksen säilyminen koulutyötä kohtaan sekä kouluiässä vallinneet hyvät kasvuolot, joista keskeisimpinä on noussut esiin vanhempien sekä isän ja lapsen välinen hyvä suhde. Ehjän ja hyvin toimivan kotitaustan omaavat murrosikäiset ovat tulevaisuuden ennusteiden suhteen hyvässä asemassa. Hyvään kotitaustaan kuuluu myös äidin huolehtivuus, ruumiillisen rankaisemisen puuttuminen kasva- 13
14 14 tuksessa, vanhempien alkoholinkäytön hallinta ja poikien osalta perheen sosioekonominen asema. Vanhempien sosioekonomisella asemalla ei ole merkitystä aikuisten tyttärien sosiaaliseen toimintakykyyn. 2.3 Aggressiivisuuden kehityspiirteitä Suurimmat sosiaalisen toimintakyvyn kehitysriskit ovat lapsilla, jotka eivät varhaislapsuudessa ole omaksuneet toisia ihmisiä huomioon ottavia ja kunnioittavia sosiaalisia taitoja. Jos he eivätkä saa lapsuutensa aikana kokea äidin ja isän hyvää keskinäistä suhdetta, hyvää suhdetta isään ja äidin huolehtivuutta, heillä on vaikeuksia motivoitua koulutyöhön. Kehitysriskejä lisäävät myös vanhempien runsas alkoholin käyttö ja lapsen väkivaltainen kohtelu. Avioerojen runsaus, humalahakuisen alkoholin käytön hyväksyminen, vanhempien ja lasten vähäinen yhteinen ajankäyttö mm. työ- ja perhe-elämän yhteensovittamisongelmien takia sekä vanhempien kasvatusvastuun vähäinen korostus ovat muodostuneet yhteiskuntamme aikuisväestön keskeisiksi ongelmiksi. Ne heijastuvat lapsiin surullisin seurauksin. Lapsen omista käyttäytymispiirteistä aggressiivisuus on vakavin ennusmerkki myöhemmistä yhteiskuntaan sopeutumisen vaikeuksista. Se kytkeytyy sosioemotionaaliseen kehitykseen, mikä tarkoittaa sosiaalisten suhteiden, tunneperäisen käyttäytymisen ja vuorovaikutustaitojen kehitystä. Lasten kasvatuksessa ja ohjauksessa tarvitaan tunteita kontrolloivaa säätelyä. Kyky ratkaista ristiriitoja on yhteydessä tunteiden hallintaan. Niitä säätelevät tekijät kytkeytyvät mm. temperamenttiin, neuropsykologiseen ja kognitiiviseen kypsyyteen, kasvatuskokemuksiin ja tilannetekijöihin (Pulkkinen, 1995, 1996). Vuorovaikutuksen tunnesävyn positiivisuus tai negatiivisuus ja siihen läheisesti liittyvä luottamus muita kohtaan saavat perustansa jo lapsen varhaisessa kiintymyssuhteessa erityisesti äitiin. Myös myöhemmät kokemukset ihmissuhteista muovaavat niitä. Lapsi pyrkii jo varhain säätelemään ja hallitsemaan tunteitaan ja toimintaansa. Esimerkiksi nukkuva vauva, jolla on tutti suussa, alkaa imeä tuttiaan, kun ympäristöstä kuuluu melua. Huvitutin imeminen on vauvan keino rauhoittaa itseään jatkamaan untaan. Jos meteli tulee liian kovaksi, vauvan keinot rauhoittaa itseään loppuvat, ja itkuun parahtaminen on merkki avun tarpeesta, jota lapsi tarvitsee itsesäätelyyn rauhoittuakseen. Vauvan itsesäätelyjärjestelmä kehittyy vähitellen, jos olot ovat vakaat ja rauhalliset, sekä hoito on lapsen tarpeita hyvin ymmärtävää ja niihin vastaavaa. Lapsen oppiessa liikkumaan hän alkaa tehdä ympäristöönsä kohdistuvia valloituksia, joita vanhemmat puolestaan joutuvat eri tavoin rajoittamaan ja pohtimaan kasvatusperiaatteitaan. Puheen ymmärtäminen tekee mahdolliseksi kielellisen ohjailun, ja muistin kehittyminen sisäistyneen itsehallinnan, omantunnon kehityksen. Ensimmäisten vuosien kokemukset muovaavat lapsen tapaa säädellä tunteitaan ja käyttäytymistapojaan, jotka ovat kouluikään mennessä jo melko pitkälle vakiintuneita. tilannetekijöihin (Pulkkinen, 1995, 1996). Aggressiivisuuden kehityksestä on todettu, että suuttumus ei vielä erotu vastasyntyneen negatiivisista tunteista. Neljän kuukauden ikään mennessä suuttumusta osoittavat kasvonilmeet ovat kuitenkin jo havaittavissa. Vauvan suuttumusta aiheuttaa fyysinen epämukavuus ja huomion tarve. Sen sijaan protestina tai kostona ilmenevä aggressiivisuutta toisia lapsia kohtaan on havaittavissa ensimmäisen ikävuoden loppuun mennessä. Toisen ikävuoden aikana vastusteleva käyttäytyminen ja fyysinen aggressio lisääntyvät. Useimmat lapset oppivat kuitenkin hillitsemään fyysistä aggressiota, jos saavat siihen tarvittavaa ohjausta. Jo tästä vaiheesta lähtien yksilöiden väliset erot aggressiivisuudessa alkavat jäsentyä. (Tremblay ym, 1999.). Kielellinen aggressio lisääntyy toisen ja neljännen ikävuoden välillä ja sitten vakiintuu. Kielen kehitys tekee toisaalta mahdolliseksi kielellisen aggression, toisaalta omien tarpeiden ja näkökohtien ilmaisemisen epäaggressiivisin keinoin. Kielen kehityksen viivästymät ovat 14
15 15 usein yhteydessä aggressiivisuuteen. Aggressiivisuus vähenee 6. ja 9. ikävuoden välillä, mutta samalla sen luonne tulee entistä vihamielisemmäksi. Lapset tulevat tietoisiksi muiden vihamielisistä aikeista, ja varsinkin aggressiiviset lapset havaitsevat itsetuntoaan uhkaavia asioita, mikä synnyttää aggressiivisuutta. Murrosikää kohti aggressiivisuus keskimäärin vähenee edelleen, mutta joidenkin yksilöiden väkivaltaisuus lisääntyy. Yksilölliset erot säilyvät koulua edeltävältä ajalta 11-vuotiaaksi siten, että vähän, keskinkertaisesti ja hyvin aggressiiviset ryhmät erottuvat selvästi toisistaan, mutta sen jälkeen erot tasoittuvat pienemmiksi (Kokko ym., 2003). Aikuisikään jatkunut seuranta on osoittanut, että aikuisiän aggressiivisuutta ennustaa jo 8-vuotiaana havaittava aggressiivisuus, mutta vain miesten osalta. Naisten aggressiivisuutta aikuisiässä ennustaa 14-vuotiaana ilmenevä aggressiivisuus (Kokko & Pulkkinen, 2004). Opettajat havaitsevat poikien käyttäytymisessä tyttöihin verrattuna enemmän aggressiivisuutta. Tytöt kokevat suuttumusta ja vihamielisyyttä samoin kuin pojat, mutta saattavat ilmaista sitä eri tavoin. Tämä näkyy siinä, että poikien ja tyttöjen ero on huomattava suorassa aggressiivisuudessa toisia kohtaan, kuten lyömisessä tai ilkeyksien huutelussa. Eroa ei kuitenkaan ole epäsuorassa aggressiivisuudessa, kuten takanapäin puhumisessa tai ystäväjoukosta poissulkemisessa. Tyttöjen ja poikien väliset erot suorassa aggression ilmaisussa ovat viime aikoina kaventuneet, kun tyttöjen käyttäytymisen kontrollointi on vähentynyt. Niinpä fyysistä aggressiota ja karkeaa kielenkäyttöä esiintyy myös tyttöjen keskuudessa entistä enemmän. Sekä pojat että tytöt osallistuvat koulukiusaamiseen. Molemmille se on riski yhä vakavamman epäsosiaalisen kehityksen kannalta. Uhriksi joutuminen puolestaan altistaa masennukseen. Tutkimustieto (Kokko & Pulkkinen, 2000) osoittaa, että 8-vuotiaan aggressiivinen käyttäytyminen voi olla alkuna sopeutumattomuuden kehälle, joka tiivistyy varhaisnuoruuteen saavuttaessa. Aggressiivisuudesta saattaa seurata vaikeuksia ystävä- ja opettajasuhteissa, koulun normien rikkomista, haluttomuutta koulunkäyntiin, luvatonta poissaoloa ja koulumenestyksen heikkenemistä. Vähäinen koulutus kaventaa ammatillisia vaihtoehtoja, ja koulun ulkopuolelle jättäytyminen altistaa alkoholin käytölle. Jos aggressiivisuus oli koko kouluiän jatkuvaa, alkoholin käytön aloitusikä oli keskimäärin 13,5 vuotta, kun se muilla oli 15,5 vuotta. Jokaisella niistä, joilla oli 14 vuoden ikään mennessä juopumuspidätys tai jotka käyttivät alkoholia viikoittain ja kertoivat juovansa humalaan silloin tällöin tai usein, oli runsasta alkoholin käyttöä myös aikuisiässä ja sen mukanaan tuomia ongelmia. Kaikki nämä tekijät yhdessä ja erikseen vaikeuttavat työllistymistä, minkä takia pitkäaikaistyöttömyyttä selittävät yhteiskunnallisten tekijöiden ohella myös yksilölliset tekijät: aggressiivisuus ja sopeutumattomuuden kehä. Hyvin aggressiivisista 8-vuotiaista lapsista huonoimmassa asemassa olivat ne, joilla oli heikoimmat sosiaaliset taidot eli kyky ottaa muita huomioon, ja joiden kotiolot olivat 14 vuoden iässä heikoimmat. Tämä tarkoittaa vanhempien heikkoa keskinäistä suhdetta, lapsen heikkoa suhdetta isäänsä ja äidin vähäistä huolenpitoa lapsesta. Näillä lapsilla pitkäaikaistyöttömyyden todennäköisyys aikuisena on 45 %. Mutta jos 8-vuotiaana hyvin aggressiivisilla lapsilla on aggressiivisuudestaan huolimatta edes jonkin verran sosiaalisia taitoja, tai kotiolot ovat hyvät 14-vuotiaana, pitkäaikaistyöttömyyden todennäköisyys vähenee alle 10 %:n. Tämä osoittaa, että epäonnistumisen kehältä voi myös syrjäytyä pois. Pro sosiaalinen käyttäytyminen ja lapsikeskeinen kasvatus ovat suojaavia tekijöitä aggressiivisille (riski-)lapsille. Hyvin monissa tutkimuksissa on todettu aggressiivisuuden ennustearvo rikollisuuden kannalta. Ennustavuus on suurin silloin, kun lapsella on aggressiivisuuden lisäksi muitakin ongelmia, kuten hyperaktiivisuutta, tarkkaavaisuusongelmia ja impulsiivisuutta (ADHD) sekä kognitiivisen kehityksen ja neuropsykologisen toiminnan häiriöitä, jotka voivat ilmetä mm. lukemisvaikeuksina. Nämä merkit voivat näkyä jo kolmen vuoden iässä ja ennakoida uusintarikollisuutta sisältävää epäsosiaalista kehitystä. Epäsosiaalista käyttäytymistä voi ilmaantua nuoruusiässä myös ilman ennakkovaroituksia, mutta suurimmalla osalla se menee ohi muutamas- 15
16 16 sa vuodessa; niinpä sitä nimitetäänkin nuoruusikään rajoittuvaksi epäsosiaalisuudeksi (Moffitt ym., 2001). Naisten osalta on syytä todeta vielä se havainto ulkomaisista tutkimuksista, että vanhempien harjoittaman kontrollin vähäisyys altistaa enemmän tyttöjä kuin poikia käytösongelmiin. Hankalien kotiolojen takia tytöt ajautuvat varhain ulos kodeistaan ja hakeutuvat varhaisiin parisuhteisiin. Aggressiiviset tytöt tulevat äidiksi keskimääräistä nuorempina. Parisuhteet ovat ristiriitaisia ja alttiita hajoamaan, samoin kuin yleensäkin lapsena aggressiivisten henkilöiden parisuhteet. Äidin nuoruus ja varhainen aggressiivisuus ovat riski lapsen kehitykselle, varsinkin jos lapselta puuttuu mahdollisuus saada kypsemmän isän tai isovanhempien tukea. Epäsuotuisan kasvuympäristön piirteet eivät selity vain sillä, että äidit olisivat aikuisina muita aggressiivisempia. Tyttöjen ulospäin suuntautuvat ongelmat saattavat kääntyä aikuisiässä sisäänpäin ja ilmetä masennuksena. Masentunut äiti on lapsen kannalta monella tavalla ongelmallinen. Esimerkiksi varhaisen kiintymyssuhteen muodostumisen vaikeus heijastuu lapsen kehitykseen myöhemmin. Sopeutumisongelmia ennustava riskitekijä voi olla heikkojen kotiolojen lisäksi heikko tarkkaavaisuuden keskittämiskyky. Riskin käsite viittaa ei-toivottujen seurausten lisääntyneeseen todennäköisyyteen, esimerkiksi riski rikollisuuteen on koulupinnareiden keskuudessa suurempi kuin muilla ikätovereilla. Haavoittuvuus on ihmisen alttiutta kielteisille vaikutuksille olosuhteissa, joissa riskit ovat jo muutoinkin suuret. Tällöin jokin kokemus voi toimia laukaisevana tekijänä käyttäytymiselle. Esimerkiksi väkivaltaiset pelit vaikuttavat lapseen enemmän, kun hänen kasvuympäristönsä on väkivaltainen. Haavoittuvuustekijällä on vähän vaikutusta silloin, kun riski on vähäinen, mutta paljon vaikutusta silloin, kun riski on korkea. Tähän voi perustua esim. se, että väkivaltaisen viihteen vaikutus lapsen käyttäytymiseen ei yleisellä tasolla ole suuri, mutta sen vaikutus on merkittävä riskiryhmässä esim. väkivallan uusien muotojen opettajana. Lasten ja nuorten väkivaltaisesta käyttäytymisestä ja siihen vaikuttamisesta voidaan yhteenvetona todeta: Persoonallisuuden piirteiden (aggressiivisuuden tai masentuneisuuden) vaihtelusta puolet selittyy perinnöllisyyden kautta Suurimmat sosiaalisen toimintakyvyn kehitysriskit ovat lapsella, jotka eivät varhaislapsuudessa omaksu toisia ihmisiä huomioon ottavia ja kunnioittavia sosiaalisia taitoja, eivät motivoidu koulutyöhön, eivät saa lapsuudessa kokea vanhempien välistä hyvää suhdetta, eivät hyvää suhdetta isään eivätkä äidin huolehtivuutta Tyttöjen ja poikien väliset erot aggressiivisuudessa ovat viime aikoina kaventuneet, kun tyttöjen käyttäytymisen kontrolli on vähentynyt. Äidin nuoruus ja varhainen aggressiivisuus ovat riski lapsen kehitykselle, jos lapselta puuttuu mahdollisuus saada kypsän isän tai isovanhemman tuki. Väkivaltaiset pelit vaikuttavat lapseen enemmän, jos hänen kasvuympäristönsä on väkivaltainen Lapsia ja nuoria väkivallan uhreina ja tekijöinä tarkastellaan seuraavassa luvussa nuorten tekemän ja heihin kohdistuvan väkivallan määrällisen kehityksen eli tilasto- ja kyselylähteiden valossa, koulukiusaamisen sekä päihdeongelmien tuottaman väkivallan näkökulmista. 16
17 17 3. Lapset ja nuoret väkivallan uhreina ja tekijöinä 3.1 Nuorten tekemän ja heihin kohdistuvan väkivallan määrällinen kehitys 3.2 Koulukiusaaminen 3.3 Päihdeongelmat ja väkivalta 3.4 Mediaväkivalta ja mediakasvatus 3.1 Nuorten tekemän ja heihin kohdistuvan väkivallan määrällinen kehitys Lasten ja nuorten joutumista väkivallan uhreiksi ja ajautumista väkivallan tekijöiksi voidaan tarkastella nuorten rikoskäyttäytymisen kehityksen näkökulmasta käyttäen lähteinä tilastoihin perustuvaa tietoa sekä kyselytutkimuksia. Nuorten rikoskäyttäytymisen tai sen määrällisen vaihtelun syyt tasonmuutoksiin voivat liittyä yksilökohtaisiin tekijöihin tai rutiinitoimintojen ja tilaisuusrakenteiden muutoksiin tai molempiin. Syitä ei tässä yhteydessä käsitellä, vaan katsaus perustuu määrällistä kehitystä kuvaaviin tietoihin, joista useimmat kuvaavat koko maata yhtenä kokonaisuutena. Tietoihin voi kätkeytyä huomattavaa alueellista vaihtelua. Tilastollinen tieto on luettavissa liitteessä olevista taulukoista ja kuvioista. Arvioitaessa väkivaltarikollisuuden määrää ja kehitystä käytettävissä on kaksi peruslähdettä: (a) tilastoitu eli viranomaisten tietoon tullut rikollisuus sekä (b) kokonaisrikollisuuden määrää osoittavat täydentävät tietolähteet. Tilastolähteet sisältävät vain poliisin tietoon tulleen rikollisuuden, ei piilorikollisuutta. Tilastoidun rikollisuuden määrään vaikuttaa muun muassa väestön ilmoitusalttius, poliisin kirjaamisalttius, poliisikontrollin tehostaminen (ml. osallisuustulkinta) sekä lainmuutokset. Tarkasteltaessa viranomaisten tietoon tullutta rikollisuutta, nuorten 2 osuus rikoslakirikoksista on vähentynyt vuoden 2000 jälkeen tasaisesti (ks. kuvio 1, liite 1). Väkivaltaa kuvaavat tilastotiedot sisältävät pääosin vain poliisin tietoon tulleet tapaukset. Tämän johdosta luvut ovat riippuvaisia ilmoitusalttiudesta, poliisikontrollin tehosta ja muista tilastoitumiskynnyksen korkeuteen vaikuttavista tekijöistä. Kuolemaan johtanut väkivalta on poikkeus tähän sääntöön; yleisen kriminologisen käsityksen mukaan kuolemaan johtanutta väkivaltaa ei juuri esiinny kokonaan piiloon jäävänä rikollisuutena. Tiedot nuorista henkirikosten tekijöinä tarkoittavat nuorten tekemien henkirikosten (murha, tappo, surma) sekä niihin syyllistyneiden nuorten määriä. Tutkimukset osoittavat, että nuorten henkirikollisuus lisääntyi selvästi 1990-luvun lopulla ja 2000-luvun alussa, mutta vuonna 2003 suunta kääntyi vastakkaiseksi. On ennenaikaista sanoa, onko kyseessä satunnaisvaihtelu vai käänne parempaan suuntaan. Joka tapauksessa nuorten osuus henkirikosten tekijöistä on edelleen pieni. Kuolinsyytilastojen mukaan 1900-luvun jälkipuoliskolla nuorten osuus kuolemaan johtaneen väkivallan uhreista on vähentynyt koko ajan. (ks. kuvio 2, liite 1). Kyse on sekä absoluuttisten lukujen että suhteellisen osuuden laskusta. Voimakkaimmin ovat vähentyneet alle 1-vuotiaisiin kohdistuneet teot (lapsensurmat), mutta myös muun ikäisten lasten surmaaminen on vähentynyt. Tilastoitu pahoinpitelyrikollisuus osoittaa, että alle 15-vuotiaiden nuorten pahoinpitelyrikollisuus on lisääntynyt viimeksi kuluneen kymmenen vuoden aikana (ks. taulukko 1, liite 2). Absoluuttiset luvut ovat melkein kaksinkertaistuneet. Sen sijaan saman ikäryhmän tilastoitu varkaus- ja vahingontekorikollisuus on pysynyt 10 vuoden jaksolla melko vakaana. Myös vuotiaiden nuorten pahoinpitelyrikollisuus lisääntyi joka vuosi jaksolla Tämän jälkeen tekojen määrä laski vuosina (ks. taulukko 2, liite 2). Vahingonteot ovat tässä ikäryhmässä pysyneet vakaalla tasolla: varastaminen on sen sijaan lähes puolittunut. 2 Nuorilla tarkoitetaan alle 18-vuotiaita, ellei toisin mainita. 17
18 18 Tilastoitujen pahoinpitelyjen kasvua arvioitaessa on huomioitava, että epäiltyjen määriä lasketaan virallisissa tilastossa ns. bruttolukujen avulla. Tämä tarkoittaa, että sama henkilö voi esiintyä useita kertoja epäiltynä vuoden aikana. Muutama vuosi sitten tehty erillisselvitys osoitti, että 1990-luvun lopussa varsinkin nuorissa ikäryhmissä tapahtunut tilastoitujen pahoinpitelyjen määrän kasvu heijasti enemmänkin tekojen kuin tekijöiden määrän kasvua, joskin alle 15-vuotiaiden kohdalla myös tekijöiden määrä lisääntyi (ks. taulukko 3, liite 2). Sekä tekojen että tekijämäärien suhteuttaminen ikäryhmän kokoon osoittaa, että nuorten pahoinpitelyrikollisten rikosaktiivisuus on lisääntyi 1990-luvun loppupuolella. (Kivivuori & Kouvonen & Marttunen 2001). Mitä ilmeisemmin viime vuosikymmenen aikana tapahtunut nuorten tilastoidun pahoinpitelyrikollisuuden kasvu heijasti sekä tosiasiallista väkivaltakäyttäytymisen lisääntymistä että nuoriin kohdistuvan kontrollin tehostumista. Tehostunut kontrolli näkyi muun muassa väestön ilmoitusalttiuden kasvuna. Varsinkin vuosien 1980 ja 1997 välillä väestön alttius ilmoittaa väkivallasta poliisille lisääntyi voimakkaasti (ks. kuvio 3, liite 1). Vuoden 1997 jälkeistä kasvua ilmoitusalttius ei kuitenkaan näytä selittävän, joskaan tekijän iän vaikutusta ilmoittamisen todennäköisyyteen ei tiedetä. Näyttää kuitenkin siltä, että nuorten todennäköisyys tulla väkivaltaisten tekojensa takia poliisin tietoon on lisääntynyt vuosien välillä (Kivivuori 2002). Tämä heijastaa nuoriin kohdistuvan poliisikontrollin tehostumista, mikä tarkoittaa julkisten tilojen rauhoittamista ns. nollatoleranttisella kontrollilla. Myös koulujen alttius ilmoittaa oppilaiden välinen väkivalta poliisille on kasvanut 1990-luvun loppupuolella. Piilorikollisuuden selville saamiseksi keskeisiksi ja luotettaviksi menetelmiksi on todettu uhritutkimukset sekä itse ilmoitetun rikollisuuden tutkimukset, joissa nuoret voivat vastata nimettömästi omaa rikollisuuttaan tai rikoskokemuksiaan koskeviin kysymyksiin. Suomessa nuorten itse ilmoittamaa rikollisuutta kartoittavia koko maata koskevia kyselyjä on tehty vuosina 1995, 1996, 1998, 2001 ja Tutkimukset on kohdistettu peruskoulun 9. luokan nuorille, jotka ovat vastaushetkellä olleet vuotiaita. Vuodesta 1996 kyselyihin on vastannut kullakin tutkimuskerralla yli 4000 oppilasta. Tutkimuksissa voimakkaimmin havaittava trendi on omaisuuteen kohdistuvan rikollisuuden vähentyminen. Sekä varastaminen että vahingonteot ovat tulleet harvinaisemmiksi, mitä ei voida havaita väkivaltarikollisuudessa (ks. kuvio 4, liite 1). Kuitenkin suurin osa nuorista on syyllistynyt pahoinpitelyyn vain kerran. Ainoastaan yksi prosentti tutkimukseen osallistuneista nuorista on ilmoittanut syyllistyneensä pahoinpitelyyn vuoden aikana vähintään viidesti. Myös kyselytutkimusten perusteella tiedetään, että pahoinpitelyt kasaantuvat voimakkaasti rikosaktiiviselle vähemmistölle. Kokonaan rikoksista pidättyvien nuorten erityisesti poikien - osuuden selkeästä kasvusta on tullut nuorten rikoskäyttäytymisen kiinnostavimpia piirteitä (ks. kuvio 5, liite 1). Tämä kehitys on havaittu koko maata koskevissa nuorisorikollisuuskyselyissä ja Helsingissä vuosina 1992 ja 2002 tehdyissä kyselyissä. Suomessa tehdyt päähavainnot - omaisuuteen kohdistuvan rikollisuuden väheneminen, lainkuuliaisten osuuden lisääntyminen ja väkivallan osalta stabiilius/lievä kasvu - on nähty myös Ruotsissa (Ring 2000). Uhritutkimukset muodostavat ehkä eniten käytetyn piilorikollisuustutkimuksen menetelmän. Kansalliset uhritutkimukset, joita on tehty viidesti vuosina , osoittavat, että vammaan johtaneen väkivallan uhreiksi joutuneiden osuus vähentyi 1990-luvulle asti, mutta sen jälkeen tapahtui käänne (ks. kuvio 6, liite 1 sekä Heiskanen ym. 2004). Tuorein tutkimus 2003 osoittaa sekä nuorten miesten että naisten uhriksi joutumisen yleisyyden kasvun vuosien 1997 ja 2003 välillä. Nuorisorikollisuuskyselyyn on liitetty vuonna 1998 uhriksi joutumista koskevia kysymyksiä, joten niiden pohjalta on olemassa vuosien 1998 ja 2001 välinen vertailumah- 18
19 19 dollisuus (ks. kuvio 7, liite 1.) Väkivallan tai sen uhkan kohteeksi joutuneiden osuus oli kasvanut hieman. Tulos on linjassa kansallisen uhritutkimuksen kanssa. Helsingissä vuonna 2002 tehdyn nuorten väkivaltauhritutkimuksen (ns. Mare Balticum - tutkimus) mukaan joka neljäs helsinkiläisnuorten kokema väkivaltauhrikokemus on liittynyt konflikteihin sellaisten nuorten kanssa, joiden kansallinen alkuperä on ollut muu kuin suomalainen (Kivivuori & Savolainen 2003, 23-26). Tässä yhteydessä on huomattava, että nuorten kokemaan väkivaltaan liittyvänä ongelmana voidaan pitää sitä, että nuoret ilmoittavat itseensä kohdistuneesta väkivallasta poliisille harvemmin kuin vanhemmat väestöryhmät. Nuorten opettajiin kohdistamaa väkivaltaa on tarkasteltu opettajauhritutkimuksissa. Vuosina 1995 ja 1997 tehdyissä opettajauhritutkimuksissa mitattiin oppilaan harjoittaman väkivallan kohteeksi joutuneiden yläasteiden opettajien määrää. Tilanne oli noina vuosina vakaa, noin 2 prosenttia opettajista on kokenut väkivaltaa ja noin 5 prosenttia sen uhkaa (Kivivuori 1997). Nuorten tekemän ja heihin kohdistuvan väkivallan määrällisestä kehityksestä tilasto- ja kyselylähteiden valossa voidaan yhteenvetona todeta: Nuorten pahoinpitelyrikosten määrä lisääntyi 1990-luvun jälkipuoliskolla. Vuosien aikana vuotiaiden pahoinpitelyrikosten määrä kääntyi kuitenkin laskuun alle 15-vuotiaiden tason pysyessä ennallaan. Nuorten tilastoitu väkivalta on lähtenyt kasvuun 1990-luvun lopulla, mutta kasvussa on enemmän kyse tekojen lisääntymisestä kuin tekijöiden lisääntymisestä: tekojen määrä tekijää kohden on lisääntynyt. Rikoskayttäytymisestä pidättyneiden nuorten erityisesti poikien osuus on kasvanut 1990-luvun puolivälistä alkaen. Nuorten riski joutua väkivallan uhriksi on jonkin verran lisääntynyt 1990-lopulta alkaen. Tämä lienee yhteydessä väkivallan tekemisen lisääntymiseen, koska väkivaltatilanteissa osapuolet ovat yleensä samanikäisiä. Pitkällä aikavälillä ( ) nuorten joutuminen henkirikosten uhriksi on vähentynyt. Nuorten tekemä henkirikollisuus yleistyi 1990-luvun lopulla ja 2000-luvun alussa, mutta vähentyi vuonna Koulukiusaaminen Suuri osa kouluikäisten lasten kokemasta väkivaltaisesta ja aggressiivisesta kohtelusta (ja näiden uhasta) tulee ikätoverien taholta. Vakava, esim. fyysinen väkivalta sijoittuu enimmäkseen ilta-aikaan ja kaduille: tosin tilastotietoa koulussa sattuneista pahoinpitelyistä ei Suomessa ole erikseen kerätty. Koulu on otollinen ympäristö kiusaamisproblematiikan syntymiselle: siellä kiusatun on vaikea välttää kiusaajiaan ja kouluun on tultava päivästä toiseen ongelmista huolimatta. Systemaattisen koulukiusaamisen tavallisimmin sanallisen aggression, pilkkaamisen, nimittelyn, nolaamisen - kohteeksi joutuu 6-10 % suomalaisista peruskoululaisista 3. Kiusaamisella ei tässä tarkoiteta mitä tahansa negatiivista käyttäytymistä (esim. satunnaiset tappelut, riidat, loukkaukset), vaan systemaattisesti yhteen ja samaan, suhteellisen puolustuskyvyttömään lapseen kohdistuvia tekoja. Kiusaaminen ei ole luokan muusta sosiaalisesta ti
20 20 lanteesta irrallinen ilmiö: kiusattu lapsi on yleensä torjuttu koko ryhmän tasolla, eli hänen asemansa ryhmässä on äärimmäisen huono ja hän on usein ilman läheistä ystävää. Jatkuvan uhan alla elävät kiusatut lapset kokevat turvattomuutta ja voivat huonosti: heillä esiintyy mm. masentuneisuutta, ahdistuneisuutta, itsetuhoisuutta ja poissaoloja koulusta (Card, 2003; Hawker & Boulton, 2000). Osalla kiusatuista nämä kokemukset heijastuvat myös myöhempään elämään pitkäkestoisina vaikutuksina, kuten masennuksena, huonona itsetuntona ja vaikeutena luottaa muihin ihmisiin (esim. Olweus, 2001). Puuttumattomana kiusatuksi joutumisen tiedetään olevan erittäin pysyvää vuodesta toiseen. Kiusaamisen vaikutuksilta suojaavia tekijöitä ovat mm. vastavuoroinen ystävyyssuhde tai jokin vertaisryhmä koulussa tai sen ulkopuolella, jossa lapsi voi kokea hyväksyntää (esim. Hodges ym., 1999). Kiusaamisen kohteeksi joutuneet kärsivät kiusaamistilanteesta. Pahimmillaan se tarkoittaa koko kouluajan kestävää pelkoa ja turvattomuutta. Useimmiten kiusatut lapset ovat arkoja ja epäaggressiivisia (Olweus, 1991) ja reagoivat kiusaamiseen masentumalla, ahdistumalla ja vetäytymällä. Vaikka kiusaaminen ei johda väkivaltaisiin kostoihin, se on itsessään vakavaa henkistä väkivaltaa, joka vaikuttaa uhreihin kielteisesti. Kiusaajat jatkavat usein aggressiivista käyttäytymistä myös koulun ulkopuolella. Kiusaaminen, johon ei puututa, opettaa lapselle, että aggression avulla voi saada haluamiaan asioita, kuten valtaa, rahaa. Kiusaajilla on suuri todennäköisyys syyllistyä myöhemmin rikoksiin ja antisosiaalisiin tekoihin (Olweus, 2001). Kiusaamisen jatkuminen on riskitekijä lapsen myöhemmälle kehitykselle sekä antisosiaalisen ja väkivaltaisen käyttäytymisen jatkumiselle myöhemmin. Lapset, jotka ovat sekä kiusaajia että joutuvat systemaattisen kiusaamisen kohteeksi (nk. kiusaaja-uhrit), muodostavat pienen mutta väkivaltaan erityisesti taipuvaisen ryhmän. Kiusaajauhreilla on usein vaikea kotitausta ja he ovat usein joutuneet kotiväkivallan kohteeksi: heitä on pahoinpidelty useammin kuin muita lapsia (Schwartz ym., 1997). Lapset jotka ovat pelkästään kiusaajia, ovat sen sijaan joutuneet todistamaan läheissuhdeväkivaltaa ja perheenjäsenten välisiä aggressiota, mutta eivät ole niin usein joutuneet itse sen kohteeksi. Toisin kuin kiusattujen enemmistö, kiusaaja-uhrit ovat hyvin aggressiivisia, ja heidän aggressiivisuutensa on usein räjähtävää, kontrolloimatonta raivoa (Samivalli & Nieminen, 2002). Yhdysvalloissa tehdyn tutkimuksen mukaan (Isaacs & Hodges, 2004) kiusatuksi joutuminen yhdistyneenä lapsen aggressiiviseen taipumukseen lisää lapsen uskomuksia, että 1) aseen (teräaseet, ampuma-aseet) kuljettaminen mukana koulussa suojelee häntä vaikeuksilta, uhkatilanteilta, ja kiusaamiselta ja että 2) aseen tuominen kouluun saa toiset tottelemaan, pelkäämään ja alistumaan. Nämä uskomukset ovat konkretisoituneet, kun lapsi on kuljettanut asetta mukanaan koulussa. Sen sijaan epäaggressiivisilla lapsilla kiusatuksi joutuminen ei lainkaan ole lisännyt tällaisia uskomuksia. Suomessa on tarkasteltu koulukiusaamisen yleisyyttä seuraavissa toistetuissa kyselyissä: WHO:n koululaistutkimus (1994, 1998, 2002), Stakesin kouluterveyskysely (vuosittain, alkaen vuodesta 1995 kiusaamista koskevat kysymykset mukana vuodesta 1996), ja Oikeuspoliittisen tutkimuslaitoksen nuorisorikollisuuskysely (1998, 2001, 2004). Kattavimmin kiusaamisongelman yleisyyttä ja siinä tapahtuneita muutoksia on Suomessa tutkittu vuosittaisten kouluterveys-kyselyjen yhteydessä. Parillisina vuosina kyselyyn osallistuvat Etelä-Suomen, Itä-Suomen ja Lapin läänien kunnat, parittomina vuosina Länsi-Suomen ja Oulun läänien kunnat. Kyselyyn vastaavat yhtenäisellä kyselylomakkeella kaikki kahdeksas ja yhdeksäsluokkalaiset sekä lukion ensi- ja toisluokkalaiset oppilaat. Vuosina kerättyjen aineistojen 4 perusteella ei kiusattujen määrissä ole tänä aikana tapahtunut minkäänlaista muutosta. Esimerkiksi vuosiluokilla 8-9 kiusatuksi joutuu kerran viikossa tai useammin 7-9 % 4 20